
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 59 

31 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός οριογραμμών αιγιαλού - παραλίας στη 
θέση ΤΑΜΠΙΑ, του Δήμου Μηθύμνης, νήσου Λέ¬ 
σβου Νομού Λέσβου (Ενδιαφ.: Δήμος Μηθύμνης) 1 
Ανάκληση της Τ.Υ. 2267/1.4.97 απόφασης Νομάρχη 
Δωδ/σου. 2 


ΑΠΟΦΑΣΕΙ Σ 

Αριθ. 1110435/10858/Β0010 (1) 

Καθορισμός οριογραμμών αιγιαλού - παραλίας στη θέση 
ΤΑΜΠΙΑ, του Δήμου Μηθύμνης, νήσου Λέσβου Νομού 
Λέσβου (Ενδιαφ.: Δήμος Μηθύμνης). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 "περί διοικητικής αποκε- 
ντρώσεως", όπως αυτές τροποποιήθηκαν και ισχύουν σή¬ 
μερα με τα Ν.Δ. 532/79, Β.Δ.704/70, Β.Δ. 705/70, 
Β.Δ.192/72, Π.Δ. 71/84, Π.Δ.347/86, Ν.2026/92 και Π.Δ. 
97/93. 

2. Τις διατάξεις του Π.Δ. 551/88 "Οργάνωση Νομαρχιών 
-Οργάνωση Οικονομικών Υπηρεσιών" (ΦΕΚ259τ.Α') όπως 
τροποποιήθηκε και ισχύει. 

3. Τις διατάξεις του άρθρου 19 παράγραφος 5 του Ν.Δ. 
2344/95, του άρθρου 52παρ. 6του Ν. 2218/1994, του άρ¬ 
θρου 4 παρ. 7του Ν. 2240/94, δυνάμει των οποίων αρμο¬ 
διότητες του Υπουργείου Οικονομικών που είχαν μεταβι¬ 
βαστεί σε Νομάρχες, ανήκουν στον Περιφερειακό Διευ¬ 
θυντή, σε συνδυασμό με αυτές του άρθρου Μπαρ. 2 του 
Ν. 2399/96, με τις οποίες προβλέπεται η κατάργηση των 
θέσεωντων Περιφερειακών Διευθυντών, οι αρμοδιότητες 
πλέον του οποίου περιήλθαν στον Γενικό Γραμματέα της 
Περιφέρειας και ασκούνται από τον αναπληρωτή Περιφε¬ 
ρειακό Διευθυντή. 

4. Τις διατάξεις των παρ. 2 και 6 του άρθρου 1 του Ν. 
2503/97Διοίκηση, Οργάνωση, Στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις (ΦΕΚ107/τ.Α'), σύμφωνα με τις οποίες οι Πε¬ 


ριφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της περιφέρειας, ούτε καταργήθηκαν, αλλά απο¬ 
τελούν από 1.9.1997, Υπηρεσίες του Υπουργείου Οικονο¬ 
μικών. 

5. Το αριθ. 28975/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1.9.97 στον Υπουργό 
Οικονομικών. 

6. Την αριθμ. 1043053/483/Α0006/9.5.2000 (ΦΕΚ622Β7 
10.5.2000) περί μεταβίβασης αρμοδιοτήτων του Υφυ¬ 
πουργού Οικονομικών, στον Γ ενικό Γ ραμματέα, στους Γε¬ 
νικούς Διευθυντές κ.λ.π. του Υπουργείου Οικονομικών". 

7. Τις διατάξεις του άρθρου 100 του Π.Δ. 284/88 "Περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη- 
ψίας. 

8. Την αριθ. 1078204/927/0006Α76.8.92 κοινή υπουργι¬ 
κή απόφαση των Υπουργών Προεδρίας και Οικονομικών, 
με την οποία διατηρείται σε ισχύ η Επιτροπή καθορισμού 
ορίων αιγιαλών και θέσεων αμμοληψίας. 

9. Τις διατάξεις των άρθρων 1 μέχρι και 7 του Α.Ν. 
2344/40 "περί αιγιαλού και παραλίας", όπως τροποποιή¬ 
θηκαν και συμπληρώθηκαν με τις διατάξεις: α) του Ν.Δ. 
439/70 β) του άρθρου 13 του Ν. 1078/1980 και γ) του άρ¬ 
θρου 23 του Ν. 1337/1983. 

10. Την υπ’ αριθ. 1039386/441/Α0006/21.4.2000 (ΦΕΚ 
571/τ.Β') κοινή Απόφαση του Πρωθυπουργού και Υπουρ¬ 
γού Οικονομικών "περί ανάθεσης αρμοδιοτήτων του Υ¬ 
πουργού Οικονομικών στους Υφυπουργούς". 

11. Την από 4/8/99 έκθεση της κατά το άρθρο 100 Π.Δ. 
284/88 αρμόδιας Επιτροπής καθορισμού ορίων αιγιαλού 
καιπαραλίας, για τον καθορισμό ορίων αιγιαλού, παλαιού 
αιγιαλού και δημιουργία ζώνης παραλίας στη θέση ΤΑ- 
ΜΠΙΑ Δήμου Μηθύμνης νήσου Λέσβου Νομού Λέσβου. 

12. Το από Μάρτιο 1999 τοπογραφικό - υψομετρικό 
διάγραμμα, κλίμακας 1 : 500 αποτελούμενο από 1 πινακί¬ 
δα που συντάχθηκε από τον Τοπογράφο Μηχανικό ΜΙΧΑ- 
ΛΗ ΧΑΤΖΕΛΗ, το οποίο ελέγχθηκε ως προς την ακρίβεια 
της αποτύπωσης από την Ελένη Μητρίτσα Τοπογρ. 
Μηχ/κό της Κ.Υ. Νομ. Λέσβου την 18/3/99 και θεωρήθηκε 

την ίδια ημερομηνία από τον Νικ. Θεοδοσιάδη Αρχιτ. 
Μηχ/κό της ΤΥΔΚ Περιφ. Βορ. Αιγαίου, όπως ορίζουν οι 
διατάξεις του άρθρου 20 του Ν. 719/77 και συνοδεύει την 
έκθεση της προαναφερόμενης Επιτροπής. 

13. Το με αριθμ. 544.5/622/00/18.9.2000 έγγραφο του 
ΓΕΝ, με το οποίο συμφωνεί με τα καθορισθέντα από την 
Επιτροπή όρια, αποφασίζουμε: 

Επικυρώνουμε την από 4.8.1999 έκθεση της κατά το άρ¬ 
θρο 100 Π.Δ. 284/1988 αρμοδίας Επιτροπής περί χάρα¬ 
ξης των ορίων του αιγιαλού και δημιουργίας ζώνης παρα¬ 
λίας στην περιοχή ΤΑΜΠΙΑ, Δήμου Μηθύμνης, νήσου Λέ¬ 
σβου, Νομού Λέσβου, καθώς επίσης και το από Μαρτίου 
1999 σχετικό με την χάραξη τοπογραφικό - υψομετρικό 
διάγραμμα, κλίμακας 1 : 500, το οποίο συντάχθηκε από 
τον Μιχάλη Χατζέλλη, Τοπογράφο Μηχανικό καιτο οποίο 
ελέγχθηκε ως προς την ακρίβεια της αποτύπωσης από 
την Ελένη Μητρίτσα, Τοπογράφο Μηχανικό της Κτηματι¬ 
κής Υπηρεσίας Λέσβου, την 18-3-1999 και θεωρήθηκε α¬ 
πό τον Νικόλαο Θεοδοσιάδη, Αρχιτέκτονα Μηχανικό, νό¬ 
μιμο αναπληρωτή του Προϊσταμένου της Τ.Υ.Δ.Κ. Λέ¬ 
σβου, την ιδία ημέρα, όπως ορίζουν οι διατάξεις του 
άρθρου 20του Ν. 719/1977. 

Στο τοπογραφικό αυτό διάγραμμα, καθορίσθηκε από 
την αρμόδια Επιτροπή όπως πιο πάνω αναφέρεται, η ο- 
ριογραμμή του αιγιαλού με κόκκινη συνεχόμενη πολυγω¬ 
νική γραμμή με στοιχεία ΤΙ, Τ2, Τ3, έως και Τ49, της οποί¬ 
ας οι κορυφές εξασφαλίζονται με συντεταγμένες του 
Κρατικού Δικτύου. 

Την οριογραμμή της παραλίας με κίτρινη συνεχόμενη 
πολυγωνική γραμμή με στοιχεία ΤΙ', Τ2', Τ3', έως και Τ39', 
με σταθερή απόσταση 10 μέτρων από την οριογραμμή 
του αιγιαλού, της οποίας ομοίως οι κορυφές εξασφαλίζο¬ 
νται με συντεταγμένες του Κρατικού Δικτύου. 

Δεν υπάρχουν κτίσματα εντός της ζώνης της παραλίας. 

Ο καθορισμός του αιγιαλού γίνεται για πρώτη φορά 
στην περιοχή αυτή και δεν έχει καθορισθεί στο παρελθόν 
οριογραμμή. 

Η απόφαση αυτή με την έκθεση της Επιτροπής και το 
διάγραμμα να δημοσιευθούνστην Εφημερίδα της Κυβερ- 
νήσεως. 

Αθήνα, 18 Δεκεμβρίου 2000 

Με εντολή Υπουργού 
Ο Γενικός Διευθυντής 

Δημόσιας Περιουσίας και Εθνικών Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

Επιτροπής καθορισμού ορίων αιγιαλού και παραλίας και 
θέσεων αμμοληψίας, δια τον καθορισμό το πρώτον, 
των ορίων του αιγιαλού και της παραλίας, στην περιο¬ 
χή ΤΑΜΠΙΑ Δήμου Μηθύμνης, νήσου Λέσβου, Νομού 
Λέσβου. Ενδιαφερόμενος Δήμος Μηθύμνης, νήσου 
Λέσβου, Νομού Λέσβου. 

Στη Μυτιλήνη, την 4.8.1999, οι υπογεγραμμένοι: 

1. Σπυρίδων Καρδακάρης, ΠΕ/Α Εφοριακών, Προϊστά¬ 
μενος της Κτηματικής Υπηρεσίας Λέσβου, ως Πρόεδρος. 

2. Αντώνιος Ξωχέλης, Υποπλοίαρχος Λ.Σ., νόμιμος ανα¬ 
πληρωτής του Λιμενάρχη Μυτιλήνης, τούτου κωλυομέ- 
νου, ως μέλος και 


3. Ελένη Μητρίτσα, ΠΕ/Α Μηχανικών, Τοπογράφος Μη¬ 
χανικός, υπάλληλος της Κτηματικής Υπηρεσίας Νομού 
Λέσβου, ως μέλος. 

αποτελούντες την Επιτροπή καθορισμού ορίων αιγια- 
λού και παραλίας και θέσεων αμμοληψίας, δυνάμει των 
άρθρων 74 και 75 του Π.Δ. 636/1977, σε συνδυασμό με 
την Κ.Υ.Α. 0. 208/181/26.4.1982 (ΦΕΚ 214/26.4.1982 τ.Β’) 
των Υπουργών Προεδρίας της Κυβέρνησης και Οικονομι¬ 
κών και της Λ. Π. 2685/9.7.1988 απόφασης της Οικονομι¬ 
κής Επιθεώρησης Βορείου Αιγαίου του Υπουργείου Οικο¬ 
νομικών, συγκληθείσα με την 806/27.7.1999 πρόσκληση 
του Προέδρου της, μεταβήκαμε επί τόπου στην προανα- 
φερόμενη περιοχή, την 4.8.1999. 

Λαμβάνοντες υπόψη: 

α. Το με Λ.Π. 479/9.3.1999 έγγραφο του Δήμου Μηθυ- 
μνης, νήσου Λέσβου, Νομού Λέσβου, με το οποίο ζητάται 
ο καθορισμός των ορίων αιγιαλού και παραλίας στην α¬ 
νωτέρω περιοχή. 

β. Το υπό του Μιχάλη Χατζέλλη, Τοπογράφου Μηχανι¬ 
κού, συνταχθέντον Μάρτιον 1999, με κλίμακα 1:500, το- 
πογραφικό και υψομετρικό διάγραμμα, πλεγμένο την 
18.3.1999 για την ακρίβεια της αποτύπωσης από την Ελέ¬ 
νη Μητρίτσα, Τοπογράφο Μηχανικό της Κτηματικής Υπη¬ 
ρεσίας Νομού Λέσβου και θεωρημένο από το Νίκο Θεοδο¬ 
σιάδη, Αρχιτέκτονα Μηχανικό της Τ.Υ.Δ.Κ. Περιφέρειας 
Βορείου Αιγαίου, νόμιμο αναπληρωτή του Προϊσταμένου 
της ιδίας ως άνω Υπηρεσίας, την ιδία ημέρα. 

γ. Τις διατάξεις του Α.Ν. 2344/40, όπως αυτός τροπο¬ 
ποιήθηκε και συμπληρώθηκε και τις διατάξεις του Ν. 
1337/83 και τις σχετικές προς τούτον Δ. 3474/970 ΠΟΛ 
105/29.7.83 και Ν. 505/253 ΠΟΛ 69/30.3.84 διαταγές του 
Υπουργείου Οικονομικών. 

δ. Την εκ της επιτόπιου μεταβάσεως στην παραπάνω 
περιοχή, σχηματισθείσα αντίληψη περί του πλάτους της 
βρεχομένης ζώνης της ξηράς και των λοιπών συναφών 
στοιχείων, ήτοι: 

I. ότι η ακτή είναι βραχώδης επικληνής με ικανή υψομε¬ 
τρική διαφορά. 

II. ότι οι άνεμοι που επηρεάζουν είναι βόρειοι, η ένταση 
των οποίων δύναται να φθάσειτα 6-7 μποφώρ καιτο ύψος 
των κυμάτων τα 1,5 - 2,5 μέτρα, αποφασίζει: 

Καθορίζει επί του ως άνω τοπογραφικού διαγράμμα¬ 
τος: 

Α. Με συνεχή κόκκινη πολυγωνική γραμμή, την οριο- 
γραμμήτου αιγιαλού, υπό στοιχείαΤΙ, Τ2, Τ3,... καιΤ49,της 
οποίας οι κορυφές εξασφαλίζονται με σταθερά σημεία. 

Β. Με συνεχή κίτρινη πολυγωνική γραμμή, την οριο- 

γραμμή της παραλίας, υπό στοιχεία ΤΊ, Τ’2, Τ’3.και 

Τ’39, της οποίας οι κορυφές εξασφαλίζονται ομοίως με 
σταθερά σημεία και έχει σταθερή απόσταση δέκα (10) μέ¬ 
τρα από την οριογραμμή του αιγιαλού, επειδή δεν εξυπη¬ 
ρετούνται οι σκοποί που αναφέρονται στο άρθρο 7 του 
Α.Ν. 2344/1940. 

Γ. Δεν υπάρχουν κτίσματα εντός της ζώνης της παρα¬ 
λίας. 

Δ. Η εξάρτηση έγινε από το κρατικό τριγωνομετρικό δί¬ 
κτυο. 

Η Επιτροπή 

Ο Πρόεδρος Τα μέλη 

ΣΠΥΡ. ΚΑΡΔΑΚΑΡΗΣ ΑΝΤ. ΞΩΧΕΛΗΣ 

ΕΛΕΝΗ ΜΗΤΡΙΤΣΑ 

ΕΦΗΜΕΡΙΣΤΗ1ΚΥΒΕΡΝΗΣΕΟΣ_(ΤΕΥΧΟΣΤΕΤΑΡΤΟ) 


Αριθ- ΧΟΠ 5585 (2) 

Ανάκληση της Τ.Υ. 2267/1.4.97 απόφασης Νομάρχη 
Δωδ/σου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Το Ν. 1418/84 «περί Δημοσίων Έργων και ρυθμίσεις 
συναφών θεμάτων» ΦΕΚ 23Α/84 όπως αυτός συμπληρώ¬ 
θηκε και τροποποιήθηκε με το Ν. 2229/94. 

2. Τα Π.Δ/τα 472/85 και 609/85 που έχουν εκδοθεί κατ’ 
εξουσιοδότηση του Ν. 1418/84, όπως έχουν τροποποιη¬ 
θεί και συμπληρωθεί με το Π.Δ/γμα 368/94 καθώς και το 
Π.Δ/γμα 286/94. 

3. Την απόφαση του Νομαρχιακού Συμβουλίου 
Δωδ/σου «περί Οργανισμού Εσωτερικής Οργάνωσης και 
Λειτουργίας των Υπηρεσιών της Νομαρχιακής Αυτοδιοί¬ 
κησης Δωδ/σου» (αριθ. πρωτ. 5/31.3.95/ΦΕΚ379Β). 

4. Τις διατάξεις των νόμων 2218/94 (ΦΕΚ 90Α/13.6.94, 
ΦΕΚ 153/16.9.94 και ΦΕΚ 113Α/15.6.95). 

5. Τις διατάξεις του Π.Δ/τος 347/της 25.8/2.9.83 (ΦΕΚ 


146Α) «περί λήψης μέτρων για την ασφάλεια της υπερα¬ 
στικής συγκοινωνίας καιειδικότερατις διατάξεις της παρ. 
βτου άρθρου 4». 

6. Το υπ’ αριθ. πρωτ. 765/22.11.2000 έγγραφο του Τμή¬ 
ματος ΠΕ.ΧΩ. Δωδεκανήσου της Περιφέρειας Νοτίου Αι¬ 
γαίου, αποφασίζουμε: 

Ανακαλούμε την Τ.Υ. 2267/1.4.97 απόφαση Νομάρχη 
Δωδ/σου, σχετικά με τον χαρακτηρισμό τμήματος Εθνι¬ 
κής οδού Ρόδου - Λίνδου ως κατοικημένης περιοχής, καθ’ 
όσον όπως διαπιστώθηκε αντίκειται στις ισχυουσες πολε- 
οδομικές διατάξεις. 

Η απόφαση αυτή δεν δημιουργεί οικονομικές υποχρεώ¬ 
σεις στο Δήμο Ροδίων ούτε στη Νομαρχιακή Αυτοδιοίκη¬ 
ση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 12 Δεκεμβρίου 2000 

Ο Νομάρχης 
ΣΑΒΒΑΣ ΚΑΡΑΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


